De rigeste danskere i 2022 er blevet opgjort på en ny liste, hvor både nogle er steget, faldet og droppet helt ud.

De spekulerer hverken over varmeregningen eller tårnhøje prisstigninger på fødevarer. Faktisk har en lille håndfuld nordjyder så mange penge på bankbogen, at de er blandt landets største rigmænd. Økonomisk Ugebrev har netop udgivet en liste med de 100 rigeste danskere, hvor fire nordjyder er at finde. Øverst på listen finder man Lego-familien med en svimlende formue på 322,5 milliarder kroner. Derfor er der altså et stykke vej op for den rigeste i Nordjylland, som ligger et godt stykke udenfor top 10. Du kan nedenfor se de fire rigeste i Nordjylland, som er med i top 100 på listen over Danmarks rigeste. De røg ud af listen I 2021 var der dog flere nordjyder at finde på top 100 listen over Danmarks rigeste, men der er nogle stykker, som i 2022 er røget ud af den prestigefyldte liste. Det er André Rafal Rogaczewski, hvis formue er svundet næsten en milliard kroner på et år – fra 2,6 milliarder til 1,7 milliarder kroner, og det er altså ikke nok for medstifteren af IT-selskabet Netcompany. To andre nordjyder er også røget af listen. Det er Jens Kristian Friis-Salling og Miki Jonas Brøns, som begge har tjent deres penge på den nordjysk baserede fiskeforretning, Polar Seafood Denmark.